Държавен вестник, бр. 15, 2003 г., стр. 29

Б Р О Й  15
Д Ъ Р Ж А В Е Н   В Е С Т Н И К
С Т Р .  29
Раздел III
Правомощия на извънщатните служители
Чл. 16. Извънщатните служители на служба
“Сигурност—ВП и ВКР” подпомагат дейност-
та на службата при изпълнение на функциите є,
определени в ЗОВСРБ, Закона за защита на кла-
сифицираната информация и други норматив-
ни актове.
Чл. 17. Извънщатните служители на военно-
то контраразузнаване участват при:
1. осъществяването на наблюдение и конт-
рол на лица, обекти и дейности, свързани със
заплаха за сигурността на Министерството на
отбраната и Българската армия;
2. събирането на информация за факти, лица
и обекти, свързани със сигурността на Минис-
терството на отбраната и Българската армия;
3. подбора и изучаването на кандидати за
доброволни сътрудници;
4. ръководството на доброволни сътрудници;
5. изучаването на обстановката и условията
за използване на специални разузнавателни
средства по реда на Закона за специалните ра-
зузнавателни средства.
6. изпълнението на конкретни задачи съг-
ласно утвърдените им функционални задълже-
ния по чл.10, ал. 2.
Чл. 18. Извънщатните служители на военна-
та полиция участват във:
1. дейността на служба “Сигурност—ВП и
ВКР” при изпълнение на законово определени-
те є функции по опазване на реда в Министер-
ството на отбраната и Българската армия;
2. предотвратяването, разкриването и раз-
следването на престъпления от общ характер,
извършени в Министерството на отбраната и
Българската армия;
3. осигуряването на контрола по спазване на
правилата за движение по пътищата от водачи-
те на военни превозни средства.
Чл. 19. Извънщатните служители на военна-
та полиция могат да предупреждават лицата по
чл. 40, ал. 4 от Закона за отбраната и въоръже-
ните сили на Република България, за които има
достатъчно данни и се предполага, че ще извър-
шат престъпления или нарушения на реда и
сигурността в Министерството на отбраната и
Българската армия.
Чл. 20. Извънщатните служители на Воен-
ната полиция подпомагат щатните военно-по-
лицейски органи при установяване на самолич-
ността и при извършването на идентификация
на лицата при условията на чл. 40б, ал. 1, т. 8 от
Закона за отбраната и въоръжените сили на
Република България.
Чл. 21. Извънщатните служители на Военна-
та полиция могат да извършват личен обиск на
лица при условията на чл. 40б, ал. 1, т. 9 от Закона
за отбраната и въоръжените сили на Република
България. Личният обиск се извършва при усло-
вията и по реда на чл. 53 от Правилника за струк-
турата и организацията на дейността на Служба
“Сигурност—ВП и ВКР” (ДВ, бр. 102 от 2000 г.).
Чл. 22. Извънщатните служители на Воен-
ната полиция могат да използват физическа сила
и помощни средства, както и оръжие като край-
на мярка при изпълнение на служебните си
функции само ако те не могат да бъдат осъщес-
твени по друг начин, при условия и по ред, оп-
ределени с Наредба № 7 от 2000 г. за използва-
не на физическа сила, помощни средства и оръ-
жие от органите на Военна полиция (обн. ДВ,
бр. 102 от 2000 г.; изм. и доп., бр. 28 от 2001 г.).
Чл. 23. При установяване на причини и усло-
вия за извършването на престъпления или на-
рушения извънщатните служители на служба
“Сигурност—ВП и ВКР” информират щатните
служители от службата и при възможност взе-
мат мерки за тяхното отстраняване.
Чл. 24. В рамките на правомощията си по
тази наредба извънщатните служители на служ-
ба “Сигурност—ВП и ВКР” нямат право:
1. лично да извършват справки в информаци-
онните масиви на служба “Сигурност—ВП и ВКР”
и на Министерството на вътрешните работи;
2. да водят оперативен отчет;
3. самостоятелно да участват в информаци-
онния обмен;
4. да изискват писмено информация от дър-
жавни органи и юридически лица;
5. да ползват специални разузнавателни
средства;
6. самостоятелно да прилагат и използват
специфични разузнавателни способи за извър-
шване на оперативно-издирвателна дейност;
7. да съхраняват в служебните си каси опе-
ративни документи и/или материали, съдър-
жащи класифицирана информация, за повече
от 72 часа.
Раздел IV
Парични суми, които могат да се изплащат
на извънщатните служители
Чл. 25. (1) На лицата, назначени за извънщат-
ни служители на служба “Сигурност—ВП и ВКР”,
може да се изплаща месечно до една минимална
работна заплата, установена за страната.
(2) Директорът на служба “Сигурност—ВП
и ВКР” в заповедта по чл.10 за назначаване на
извънщатен служител определя ще се изплаща
ли сума по ал. 1 на този служител както и не-
йния размер.
Чл. 26. (1) На наследниците на извънщатен
служител, загинал при изпълнение на конкрет-
на задача, възложена от органите на служба
“Сигурност—ВП и ВКР”, се изплаща еднократ-
на помощ в размер три основни месечни въз-
награждения за длъжност, получавани от лице-
то на постоянната му работа.
(2) Размерът на еднократната помощ на
наследниците на загинал извънщатен служител,
който е бил осигуряван от постоянната си мес-
торабота, се намалява с размера на помощта,
полагаща се по Кодекса за задължително об-
ществено осигуряване.